**DELO NA DALJAVO, (30. 3 – 5. 4. 2020)**

Glasbena umetnost

Dragi učenec!

Prvi teden učenja na daljavo je za teboj. Upam, da je bil uspešen in da bo vsak naslednji še bolj. Jaz pa si želim, da se čim prej srečamo v šoli. Do takrat pa upoštevajmo navodila, da ostanemo zdravi.

**Tedenska naloga za GUM**

1. V teh dneh, ko smo doma, je priložnost, da obudimo običaj naših prednikov, ko so družine veliko skupaj prepevale. Starši naj te naučijo kakšno novo pesem, ki se jo spomnijo iz otroštva. Ko bomo ponovno sedli v šolske klopi, bo zanimivo slišati, katere pesmi so peli.
2. Pokliči babico, dedka, starejšo teto, strica ali pa starejšo sosedo. Vprašaj jih kako se počutijo in prosi, da ti pripovedujejo o glasbi nekoč. Nekateri ti bodo zelo veliko povedali, nekateri bodo potrebovali dodatna vprašanja, da se bodo spomnili.

**V zvezek za GUM zapiši ime in priimek starejšega sogovornika in kraj, kjer je živel kot otrok ali fant oziroma dekle ter tisto, kar boš izvedel o glasbi nekoč.**

Vprašanja za pomoč:

Ali so kot otroci in mladi veliko peli, plesali ali igrali na kakšen inštrument?

Katere inštrumente so imeli?

So inštrumente izdelali sami ali kupili?

So veliko peli doma, skupaj s starši, brati, sestrami?

So peli v pevskem zboru? Katerem? Npr. šolskem, cerkvenem, vaškem …

Kaj se spomnijo, da so delali pri pouku? So veliko peli?

Katere pesmi so včasih prepevali? npr. o naravi, ljubezni, cerkvene, partizanske

Katera pesem jim je bila najljubša?

Naj vam kakšno zapojejo.

Ali so kdaj zaplesali?

Katere plese so včasih plesali?

Kje so se zbirali kot mladi fantje in dekleta? (pod lipo, pri krušni peči …)

So dekletom prišli fantje zapet podoknico?

So hodili na veselice?

Uspešen boš, ko boš čim več odgovorov napisal v zvezek.

Prosi enega izmed staršev, da naredi slikico tvojega zapisa in mi do sobote zvečer pošlje na e-mail aleksandra.kelemina-plemenic@guest.arnes.si

Upam, da ti ta naloga naredi zanimiv teden. Veliko poj!

Lep pozdrav

Učiteljica Aleksandra